b'\n_START_ARTICLE_\nRussell Kirk\n_START_SECTION_\nEl\xc3\xa4m\xc3\xa4\n_START_PARAGRAPH_\nRussell Kirk syntyi Plymouthissa, Michiganissa. H\xc3\xa4nen is\xc3\xa4ns\xc3\xa4 oli rautatieinsin\xc3\xb6\xc3\xb6ri Russell Andrew Kirk ja \xc3\xa4itins\xc3\xa4 Marjorie Pierce Kirk. Kirk suoritti historiasta kandidaatintutkinnon Michigan State Universityss\xc3\xa4 ja maisterintutkinnon Duke Universityss\xc3\xa4. Toisen maailmansodan aikana h\xc3\xa4n palveli Yhdysvaltain asevoimissa ja oli kirjeenvaihdossa libertaarikirjailija Isabel Patersonin kanssa, joka auttoi muovaamaan h\xc3\xa4nen varhaista poliittista ajatteluaan. H\xc3\xa4n oli vastaavanlaisessa kirjeenvaihdossa Albert Jay Nockin kanssa luettuaan t\xc3\xa4m\xc3\xa4n kirjan Our Enemy, the State. Sodan j\xc3\xa4lkeen h\xc3\xa4n siirtyi Skotlantiin St Andrewsin yliopistoon. Vuonna 1953 h\xc3\xa4nest\xc3\xa4 tuli ainoa yhdysvaltalainen, jolle oli my\xc3\xb6nnetty D.Litt (Doctor of Letters) -oppiarvo kyseisess\xc3\xa4 yliopistossa._NEWLINE_Kirk "laati toisen maailmansodan j\xc3\xa4lkeisen ohjelman konservatiiveille varoittamalla heit\xc3\xa4, \'muutamista henkil\xc3\xb6ist\xc3\xa4, joista jotkut olivat varsin tottumattomia suureen moraaliseen vastuuseen, ottamalla teht\xc3\xa4v\xc3\xa4kseen Nagasakin ja Hiroshiman v\xc3\xa4est\xc3\xb6jen tuhoamisen. Teht\xc3\xa4v\xc3\xa4mme on rajoittaa t\xc3\xa4llaisten h\xc3\xa4tik\xc3\xb6ityjen p\xc3\xa4\xc3\xa4t\xc3\xb6ksien mahdollisuutta.\'"_NEWLINE_Opintojensa p\xc3\xa4\xc3\xa4tytty\xc3\xa4 Kirk otti viran aikaisemmassa opinahjossaan Michiganin osavaltion yliopistossa. H\xc3\xa4n erosi sielt\xc3\xa4 vuonna 1959 tyytym\xc3\xa4tt\xc3\xb6m\xc3\xa4n\xc3\xa4 opiskelijam\xc3\xa4\xc3\xa4r\xc3\xa4n nopeaan kasvuun sek\xc3\xa4 yliopistourheilun ja teknisen koulutuksen painottamiseen perinteisten humanististen tieteiden kustannuksella. T\xc3\xa4m\xc3\xa4n j\xc3\xa4lkeen h\xc3\xa4n viittasi halventavasti Michiganin yliopistoon nimityksill\xc3\xa4 "Cow College" tai "Behemoth-yliopisto". My\xc3\xb6hemmin h\xc3\xa4n kirjoitti akateemisten valtiotieteilij\xc3\xb6iden ja sosiologien olevan "rodultaan typeri\xc3\xa4 koiria". My\xc3\xb6hemm\xc3\xa4ll\xc3\xa4 i\xc3\xa4ll\xc3\xa4\xc3\xa4n h\xc3\xa4n opetti vuoden Hillsdale Collegessa, jossa toimi humanististen tieteiden eritt\xc3\xa4in ansioituneena professorina (Distinguished Visiting Professor of Humanities)._NEWLINE_Kirk kirjoitti usein kahteen amerikkalaiseen konservatiivilehteen, joiden perustamisessa h\xc3\xa4n oli ollut mukana: vuonna 1955 perustettu National Review sek\xc3\xa4 vuonna 1957 perustettu Modern Age, jonka ensimm\xc3\xa4inen p\xc3\xa4\xc3\xa4toimittaja h\xc3\xa4n oli vuosina 1957\xe2\x80\x9359. My\xc3\xb6hemmin h\xc3\xa4nest\xc3\xa4 tuli Heritage -s\xc3\xa4\xc3\xa4ti\xc3\xb6n arvostettu j\xc3\xa4sen (Distinguished Fellow) pit\xc3\xa4en siell\xc3\xa4 useita luentoja._NEWLINE_L\xc3\xa4hdetty\xc3\xa4\xc3\xa4n Michiganin yliopistosta Kirk palasi sukunsa kotiseudulle Michiganin Mecostaan, jossa h\xc3\xa4n kirjoitti monia kirjoja, akateemisia artikkeleita, esitelmi\xc3\xa4 sek\xc3\xa4 syndikoituja sanomalehtikolumneja, jolla h\xc3\xa4n vaikutti amerikkalaispolitiikkaan ja \xc3\xa4lylliseen ilmapiiriin. Vuonna 1963 Kirk k\xc3\xa4\xc3\xa4ntyi katolilaisuuteen ja meni naimisiin Annette Courtemanchen kanssa. He saivat nelj\xc3\xa4 tyt\xc3\xa4rt\xc3\xa4. Kirkit tulivat tunnetuksi vieraanvaraisuudestaan ja he vastaanottivat Mecostan talossaan (tunnetaan nimell\xc3\xa4 "Piety Hill") monia politiikan, filosofian ja kirjallisuuden vaikuttajia sek\xc3\xa4 tarjosivat suojaa poliittisille pakolaisille, kulkureille ja muille. Heid\xc3\xa4n kodistaan tuli yliopisto-opiskelijoille er\xc3\xa4\xc3\xa4nlainen konservatiivisen ajattelun seminaari. Piety Hilliss\xc3\xa4 toimii nykyisin Russell Kirk Center for Cultural Renewal -opetuskeskus. Katolisuuteen k\xc3\xa4\xc3\xa4ntyneest\xc3\xa4 Kirkist\xc3\xa4 tuli Una Voce America -j\xc3\xa4rjest\xc3\xb6n perustajaj\xc3\xa4sen._NEWLINE_Kirk ei aina pit\xc3\xa4nyt kiinni stereotyyppisest\xc3\xa4 "konservatiivisesta" \xc3\xa4\xc3\xa4nestysk\xc3\xa4ytt\xc3\xa4ytymisest\xc3\xa4. Huonoiksi presidenttivaihtoehdoiksi katsomiensa Franklin Rooseveltin ja Thomas Deweyn sijasta Kirk \xe2\x80\x9dimperiumia\xe2\x80\x9d vastustaen \xc3\xa4\xc3\xa4nesti sosialistipuolueen ehdokasta Norman Thomasia vuonna 1944. Vuoden 1976 presidentinvaaleissa h\xc3\xa4n \xc3\xa4\xc3\xa4nesti Eugene McCarthya. Vuonna 1992 h\xc3\xa4n tuki republikaanien esivaaleissa Pat Buchanania istuvaa presidentti\xc3\xa4 George H. W. Bushia vastaan, toimien Buchananin kampanjankomitean puheenjohtajana Michiganissa._NEWLINE_Kirk avusti Chronicles -lehte\xc3\xa4. Vuonna 1989 presidentti Ronald Reagan palkitsi h\xc3\xa4net Presidential Citizens Medalilla.\n_START_SECTION_\nPeriaatteet\n_START_PARAGRAPH_\nKirk kehitti kuusi konservatismin \xe2\x80\x9dkaanonia\xe2\x80\x9d, joita Russello (2004) kuvaili seuraavasti:_NEWLINE_1. Usko transsendenttiseen j\xc3\xa4rjestykseen, jonka Kirk kuvaili traditioon, jumalalliseen ilmoitukseen tai luonnonoikeuteen perustuvaksi;_NEWLINE_2. Kiintymys ihmisen olemassaolon "moninaisuuteen ja mysteeriin";_NEWLINE_3. Vakaumus siit\xc3\xa4, ett\xc3\xa4 yhteiskunta vaatii j\xc3\xa4rjestyksen ja luokat, jotka korostavat "luonnollisia" eroja;_NEWLINE_4. Usko, ett\xc3\xa4 omaisuus ja vapaus liittyv\xc3\xa4t l\xc3\xa4heisesti toisiinsa;_NEWLINE_5. Usko tapoihin, k\xc3\xa4yt\xc3\xa4nt\xc3\xb6ihin ja m\xc3\xa4\xc3\xa4r\xc3\xa4yksiin, sek\xc3\xa4_NEWLINE_6. Tunnustetaan se, ett\xc3\xa4 uudistus on oltava sidoksissa olemassa oleviin perinteisiin ja tapoihin, mik\xc3\xa4 edellytt\xc3\xa4\xc3\xa4 harkitsevaisuuden kunnioittamista poliittisena arvona._NEWLINE_Kirkin mukaan kristinusko ja l\xc3\xa4ntinen sivilisaatio ovat "k\xc3\xa4sitt\xc3\xa4m\xc3\xa4tt\xc3\xb6m\xc3\xa4n erill\xc3\xa4\xc3\xa4n toisistaan", ja ett\xc3\xa4 "kaikki kulttuuri syntyy uskonnosta. Uskonnon murentuessa rapautuu my\xc3\xb6s kulttuuri, vaikka se usein n\xc3\xa4ytt\xc3\xa4isi kukoistavan tilassa, joka j\xc3\xa4i kulttuuria ruokkineelta ja ep\xc3\xa4uskoon vajonneelta uskonnolta."\n_START_SECTION_\nKirk ja libertarismi\n_START_PARAGRAPH_\nKirk perusti burkelaisen konservatisminsa traditioon, poliittiseen filosofiaan, kaunokirjallisuuteen (belles lettres) ja h\xc3\xa4nen my\xc3\xb6hempien vuosiensa vahvaan uskonnollisuuteen, ei libertarismiin, eik\xc3\xa4 vapaan markkinatalouden perusteisiin. The Conservative Mind j\xc3\xa4tt\xc3\xa4\xc3\xa4 taloustieteen l\xc3\xa4hes huomiotta._NEWLINE_T. S. Eliotin ilmaisua lainaten Kirk kutsui poleemisesti libertaristeja "sirkuttaviksi lahkolaisiksi". H\xc3\xa4n katsoi konservatiivien ja libertaarien vastustavat kyll\xc3\xa4 "kollektivismia", "totaalista valtiota" ja "byrokratiaa", mutta muuten niill\xc3\xa4 ei ollut "mit\xc3\xa4\xc3\xa4n" yhteist\xc3\xa4. H\xc3\xa4n kutsui libertaristista liikett\xc3\xa4 "ideologiseksi klikiksi, joka ikuisesti jakautuu yh\xc3\xa4 pienemmiksi ja oudommiksi lahkoiksi harvoin kuitenkaan liittoutuen." H\xc3\xa4n mukaan jakolinja menee niiden v\xc3\xa4lill\xc3\xa4, jotka uskovat "jonkinlaiseen transsendenttiin moraaliseen j\xc3\xa4rjestykseen" ja "utilitaristeihin, jotka eiv\xc3\xa4t hyv\xc3\xa4ksy mit\xc3\xa4\xc3\xa4n transsendenttisi\xc3\xa4 seuraamuksia k\xc3\xa4ytt\xc3\xa4ytymisest\xc3\xa4." H\xc3\xa4n sis\xc3\xa4llytti libertaristit j\xc3\xa4lkimm\xc3\xa4iseen ryhm\xc3\xa4\xc3\xa4n. Kirk siis kyseenalaisti libertaristien ja traditionalististen konservatiivien v\xc3\xa4lisen "fusionismin", joka leimasi huomattavasti toisen maailmansodan j\xc3\xa4lkeist\xc3\xa4 konservatismia Yhdysvalloissa._NEWLINE_Kirkin n\xc3\xa4kemys "klassisista liberaaleista" on kuitenkin my\xc3\xb6nteinen. H\xc3\xa4n on heid\xc3\xa4n kanssaan samaa mielt\xc3\xa4 "hallitusta vapaudesta", joka saa "tavalliset konservatiivit yhteistoimintaan demokraattisen despotismin ja taloudellisen kollektivismin uhkaa vastaan"._NEWLINE_Tibor R. Machan puolusti libertarismia vastatessaan Kirkin alkuper\xc3\xa4iseen Heritage-luentoon. Machan v\xc3\xa4itti, ett\xc3\xa4 yksil\xc3\xb6n itsem\xc3\xa4\xc3\xa4r\xc3\xa4\xc3\xa4misoikeus on ehk\xc3\xa4 kaikkein s\xc3\xa4ilytt\xc3\xa4misenarvoisinta Amerikan poliittisessa perinn\xc3\xb6ss\xc3\xa4, ja ett\xc3\xa4 kun konservatiivit itse puhuvat jonkin perinteen s\xc3\xa4ilytt\xc3\xa4misest\xc3\xa4, he eiv\xc3\xa4t voi samanaikaisesti vaatia ep\xc3\xa4kunnioittavaa ep\xc3\xa4luuloa yksitt\xc3\xa4ist\xc3\xa4 ihmismielt\xc3\xa4 ja rationalismia itse\xc3\xa4\xc3\xa4n kohtaan._NEWLINE_My\xc3\xb6s Future of Freedom Foundationia edustava Jacob G. Hornberger vastasi Kirkille.\n_START_SECTION_\nKirk ja neokonservatismi\n_START_PARAGRAPH_\nMy\xc3\xb6hemm\xc3\xa4ll\xc3\xa4 i\xc3\xa4ll\xc3\xa4\xc3\xa4n Kirkin silm\xc3\xa4t avautuivat my\xc3\xb6s amerikkalaisten neokonservatiivien suhteen. Kuten Chroniclesin toimittaja Scott Richert kuvaa t\xc3\xa4t\xc3\xa4:_NEWLINE_[Yksi lause] auttoi m\xc3\xa4\xc3\xa4rittelem\xc3\xa4\xc3\xa4n neokonservatiivien ja paleokonservatiivien v\xc3\xa4list\xc3\xa4 taistelua. Kirk julisti, "Usein on n\xc3\xa4ytt\xc3\xa4nyt silt\xc3\xa4, ett\xc3\xa4 jotkut merkitt\xc3\xa4v\xc3\xa4t neokonservatiivit ovat erehtyneet pit\xc3\xa4m\xc3\xa4\xc3\xa4n Tel Avivia Yhdysvaltojen p\xc3\xa4\xc3\xa4kaupunkina." Muutama vuosi my\xc3\xb6hemmin toisessa Heritage-s\xc3\xa4\xc3\xa4ti\xc3\xb6n puheessaan Kirk lauseen sanatarkasti. Vastustamansa Persianlahden sodan j\xc3\xa4lkeen h\xc3\xa4n ymm\xc3\xa4rsi selv\xc3\xa4sti, ett\xc3\xa4 n\xc3\xa4ihin sanoihin sis\xc3\xa4ltyi viel\xc3\xa4 suurempi merkityst\xc3\xa4._NEWLINE_H\xc3\xa4n sanoi my\xc3\xb6s, ett\xc3\xa4 neokonservatiivit ovat "usein \xc3\xa4lykk\xc3\xa4it\xc3\xa4, mutta eiv\xc3\xa4t koskaan viisaita"._NEWLINE_Committee for the Free Worldin johtaja Midge Decter piti Kirkin huomautusta "hirvitt\xc3\xa4v\xc3\xa4n\xc3\xa4 loukkauksena ja Kirkin antisemitismin\xc3\xa4, jolla kyseenalaistetaan neokonservatiivien lojaalius." H\xc3\xa4n sanoi The New Republic -lehdelle: "Kyse on kristillisen sivilisaation k\xc3\xa4sitteest\xc3\xa4. On joko oltava osa sit\xc3\xa4 tai ei voi olla sopiva suojelemaan yht\xc3\xa4\xc3\xa4n mit\xc3\xa4\xc3\xa4n. Se on kulunut ilmaus ja hyvin typer\xc3\xa4."_NEWLINE_Samuel T. Francis piti Kirkin Tel Aviv-huomautusta "piikkin\xc3\xa4 neokonservatiivien orjallisen Israel-my\xc3\xb6nteisille sympatioille." H\xc3\xa4n kuvaili Decterin vastausta valheelliseksi, "harkitsemattomaksi" ja "vihamieliseksi". Lis\xc3\xa4ksi h\xc3\xa4n v\xc3\xa4itti, ett\xc3\xa4 t\xc3\xa4llainen irtisanoutuminen" hy\xc3\xb6dytt\xc3\xa4\xc3\xa4 aina vasemmistoa, joka sitten voi toistaa syyt\xc3\xb6ksi\xc3\xa4 ja v\xc3\xa4itt\xc3\xa4\xc3\xa4 konservatiivien hyv\xc3\xa4ksyv\xc3\xa4n ne."\n_START_SECTION_\nKirk ja Persianlahden sota\n_START_PARAGRAPH_\nRussell Kirk oli el\xc3\xa4m\xc3\xa4ns\xc3\xa4 loppupuolella eritt\xc3\xa4in kriittinen republikaanien militarismia kohtaan. Kirkin mukaan presidentti Bush oli aloittanut "radikaalin v\xc3\xa4liintulon Persianlahden alueella"._NEWLINE_Otteita Russell Kirkin luennoista Heritage-s\xc3\xa4\xc3\xa4ti\xc3\xb6ss\xc3\xa4 (1992):_NEWLINE_Presidentit Woodrow Wilson, Franklin Roosevelt ja Lyndon Johnson olivat innokkaita Amerikan maailmanvallan kannattajia. Nyt George Bush n\xc3\xa4ytt\xc3\xa4\xc3\xa4 j\xc3\xa4ljittelev\xc3\xa4n n\xc3\xa4it\xc3\xa4 kuuluisia demokraatteja. Aikoinaan republikaanit murjottiin vaaleissa, koska olivat asettaneet presidenttiehdokkaakseen "One World" -kandidaatti Wendell Willkien. Yleisesti ottaen republikaanit ovat koko 1900-luvun ajan suosineet varovaisuutta ja pid\xc3\xa4ttyvyytt\xc3\xa4 ulkosuhteissa._NEWLINE_..._NEWLINE__NEWLINE_Ellei Bushin hallinto \xc3\xa4kki\xc3\xa4 muunna verotuksellista ja sotilaallista linjaansa, oletan republikaanien menett\xc3\xa4v\xc3\xa4n aikaisemman hyv\xc3\xa4n maineensa s\xc3\xa4\xc3\xa4t\xc3\xa4v\xc3\xa4isen\xc3\xa4 puolueena ja siit\xc3\xa4 tulee tuhlaileva "voin ja aseiden" -puolue. Kauan ei yleinen mielipide, hyvinvointimme eik\xc3\xa4 arvovaltamme maailmalla tulisi kest\xc3\xa4m\xc3\xa4\xc3\xa4n t\xc3\xa4t\xc3\xa4._NEWLINE_..._NEWLINE__NEWLINE_Yhdysvaltain presidenttej\xc3\xa4 ei kuitenkaan tule kannustaa ikuiseen sotaan ikuisen rauhan saavuttamiseksi, eik\xc3\xa4 kannata kuvitella heid\xc3\xa4n kykenev\xc3\xa4n perustamaan uutta maailmanj\xc3\xa4rjestyst\xc3\xa4 toisinajattelijat eliminoimalla. Toisella vuosisadalla ennen Kristusta roomalaiset jalomielisesti vapauttivat Kreikan kaupunkivaltiot Makedonian ikeest\xc3\xa4. Mutta ei kest\xc3\xa4nyt kauan kun roomalaiset kokivat v\xc3\xa4ltt\xc3\xa4m\xc3\xa4tt\xc3\xb6m\xc3\xa4ksi alistaa riitelev\xc3\xa4t kreikkalaiset ylivallalle, joka oli helleeniselle vapaudelle ja kulttuurille painostavampi kuin mit\xc3\xa4 Makedonia oli koskaan ollut. Yhdysvaltojen kongressin velvollisuus on katsoa, etteiv\xc3\xa4t suuret amerikkalaiskeisarit toimi samoin.\n_START_SECTION_\nMuu kirjallinen tuotanto\n_START_PARAGRAPH_\nKirkin muita t\xc3\xa4rkeit\xc3\xa4 kirjoja ovat Eliot and his Age: T. S. Eliot\'s Moral Imagination in the Twentieth Century (1972), The Roots of American Order (1974) ja omael\xc3\xa4m\xc3\xa4nkerrallinen Sword of the Imagination: Memoirs of a Half Century of Literary Conflict (1995). Sankarinsa Edmund Burken tavoin Kirk tuli tunnetuksi \xc3\xa4lyllisten ja poleemisten kirjoitustensa proosallisesta tyylist\xc3\xa4.\n_START_SECTION_\nFiktiivinen kirjallisuus\n_START_PARAGRAPH_\nTieteellisten saavutusten lis\xc3\xa4ksi Kirk oli lahjakas suullisessa tarinankerronnassa ja erityisesti mestarillisten kummitustarinoiden kirjoittajana, edusten Sheridan Le Fanun, M. R. Jamesin, Oliver Onionsin ja H. Russell Wakefieldin klassista perinnett\xc3\xa4. H\xc3\xa4n kirjoitti my\xc3\xb6s muita ihailtuja ja paljon ker\xc3\xa4iltyj\xc3\xa4 teoksia, jotka vaihtelevasti luokitellaan kauhuksi, fantasiaksi, sci-fiksi ja poliittiseksi satiiriksi. N\xc3\xa4ill\xc3\xa4 h\xc3\xa4n sai kehuja luovilta ja arvostetuilta kirjailijatovereiltaan, kuten T. S. Eliotilta, Robert Aickmanilta, Madeleine L\'Englelt\xc3\xa4 ja Ray Bradburylt\xc3\xa4._NEWLINE_Vaikka m\xc3\xa4\xc3\xa4rilt\xc3\xa4\xc3\xa4n vaatimaton, kattaen kolme romaania ja 22 novellia, Kirkin fiktiotuotanto kirjoitettiin keskell\xc3\xa4 tuotteliaan tietokirjailijan, toimittajan ja puhujan kiireist\xc3\xa4 uraa. Spekulatiivista fiktiota kirjoittaneiden G. K. Chestertonin, C. S. Lewisin ja J. R. R. Tolkienin (jotka my\xc3\xb6s kirjoittivat "p\xc3\xa4iv\xc3\xa4ty\xc3\xb6n\xc3\xa4\xc3\xa4n" vain tietokirjoja) tavoin Kirkin fiktioon liittyy konservatiivisia pohjavirtoja\xe2\x80\x94sosiaalisia, kulttuurisia, uskonnollisia ja poliittisia._NEWLINE_Monien novelliensa tavoin h\xc3\xa4n kirjoitti ensimm\xc3\xa4inen romaaninsa Old House of Fear (1961, 1965) itsetietoisen goottilaisella tyylill\xc3\xa4. Tarina juoni liittyy amerikkalaiseen, jonka ty\xc3\xb6nantaja on m\xc3\xa4\xc3\xa4r\xc3\xa4nnyt synkk\xc3\xa4\xc3\xa4n paikkaan Skotlannin maaseudulle \xe2\x80\x93 samaan maahan, jossa Kirk oli suorittanut jatkotutkintonsa. T\xc3\xa4m\xc3\xa4 oli Kirkin kaikkein kaupallisesti menestynein ja arvostetuin fiktiivinen teos, joka huomattavasti auttoi h\xc3\xa4nt\xc3\xa4 taloudellisesti seuraavina vuosina._NEWLINE_My\xc3\xb6hempi\xc3\xa4 romaaneja olivat musta komedia A Creature of the Twilight (1966), joka satirisoi siirtomaakauden j\xc3\xa4lkeisen Afrikan politiikkaa; Skotlantiin sijoittuva Lord of the Hollow Dark (1979, 1989), jossa etsit\xc3\xa4\xc3\xa4n kummittelevassa talossa asuvaa suurta pahaa. Elinaikanaan Kirk valvoi my\xc3\xb6s kolmen kokoelmansa julkaisua, jotka yhdess\xc3\xa4 kattoivat kaikki h\xc3\xa4nen novellinsa. (Kolme muuta vastaavaa kokoelmaa on julkaistu postuumisti, mutta ne ovat vain uusintapainoksia aikaisemmista teoksista)._NEWLINE_Tietyt hahmot toistuva h\xc3\xa4nen romaaneissaan ja tarinoissaan, rikastuttaen h\xc3\xa4nen fiktiivisen kaanoninsa  muutenkin huomattavaa yhten\xc3\xa4isyytt\xc3\xa4 ja resonanssia. Vaikka Kirkin fiktio ja tietokirjat ovat teemojensa ja proosatyylins\xc3\xa4 kautta toisiaan t\xc3\xa4ydent\xc3\xa4vi\xc3\xa4, monet lukijat eiv\xc3\xa4t ole tienneet h\xc3\xa4nen muista teoksistaan._NEWLINE_Aloittaen fiktion kirjoittamisen melko varhain uransa alkuvaiheessa, Kirk n\xc3\xa4ytt\xc3\xa4\xc3\xa4 lopettaneen fiktion kirjoittamisen 1980-luvun alkupuolen j\xc3\xa4lkeen samalla jatkaen tietokirjojen kirjoittamista sek\xc3\xa4 tutkimusty\xc3\xb6t\xc3\xa4 aina viimeiseen elinvuoteensa asti.'